  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Нырысетӥ элькун эмъюртлэн валтӥсь эмчиез 16-тӥ шуркынмонысен Валерий Ватулин луиз. Со сярысь Удмуртиысь тазалыкез утёнъя министерстволэн пресс-службаез ивортӥз. « Нырысетӥ элькун клинической эмъюрт – Удмуртиысь тужгес бадӟымез эм огазеяськон, солэн юн ужмез быдэс элькунысь тазалыкез утён сӧзнэтлы кулэ. Оскисько, Валерий Валерьевичлэн опытэз ужез радъяны быгатонлыкез пуктэм ужпумез умой быдэсъяны луонлык сётозы » Наталья Якимова, Удмуртиысь тазалыкез утёнъя министрлэсь ужзэ быдэсъясь Нырысетӥ элькун клинической эмъюртэ уен-нуналэн ужась стационар, поликлиника, Перинатальной центр, ЭКО но репродукци центр, медико-генетической консультация пыро. Эмъюртын 1 сюрс 700-лэсь трсо адями ужа. ВАТСАН Валерий Валерьевич Ватулин вордскиз 1976-ти арын. 1999-тӥ арын Ижысь кун эм академиез «Лечебное дело» ӧнеръя йылпумъяз, 1999-2000 аръёсы «Хирургия» ӧнеръя клинической интернатураез ортчиз. 2006-тӥ арын Ижысь эм академиысь госпитальной хирургияя кафедераын аспирантураез йылпумъяз. Эм тодосъя кандидат, вылӥ категориен эмчи-хирург. 2001-2009 аръёсы – Ижысь 2 номеро кар эмъяськонниын эмчи-хирург; 2009-2013 аръёсы – Ижысь 2 номеро кар эмъяськоннилэн валтӥсь эмчиезлэн воштӥсез; 2014-2017 аръёсы – «Медицина» огазеяськонлэн нуназе ужась хирурги стационарлэн кивалтӥсез (Москва); 2018-2022 аръёсы – Ижысь 8 номеро кар эмяъськоннилэн валтӥсь эмчиез. Тегъёс: Удмуртия кивалтӥсьёс эмъяськонниос Ижкар  